Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2382

b) A mesterképzési szakon végzettek alkalmasak: - az új médiumok alkotó használatára, - képzettségüknek megfelelő alkotói, produkciós vezetői feladatok ellátására, - a média produkciók különböző felületein megjelenő média design alkotások fejlesztésére, - a produkcióval kapcsolatos kreatív elképzeléseik, koncepciójuk prezentálására, dokumentálására, - a produkciók gazdasági lehetőségeinek figyelembevételével a kreatív koncepció alakítására, vitás helyzetekben azok indoklására, - a média design technikák felhasználására és azok megválasztására és alkalmazására az adott médiafelület és a feladatok specifikumai szerint, - szakirányú projektek kivitelezése során a gyártási helyzetek kialakítására, - a produkciók hatékony kivitelezésének megszervezésére, vezetésére, - figurák, karakterek tervezésére virtuális és valós környezetben egyaránt, - a produkciók, projektek számára szükséges kreatív alkotók, tervezők kiválasztására, azok munkájának vezetésére, - játékfejlesztésre, interfészek vizuális rendszereinek fejlesztésére, - tudományos kutatásokban való szakirányú együttműködésre, - interdiszciplináris kutatásokban való részvételre az alkalmazott művészi területeken, - multidiszciplináris produkciók események, vizuális rendezésére, (együttműködve más szakterületekről érkező rendezőkkel, művészekkel, szakemberekkel), - tervezőművészeti kutatásokra (a szakterületeken belül és a társművészetek a tudomány a gazdaság és egyéb társadalmilag hasznosítható területtel együttműködve).

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes